Publication: Magyar Közlöny
Issue: MK-2006-76 (Year: 2006, Number: 76)
Era: 2004-2010
Section: a 40/2006. (VI. 26.) GKM rendelethez
Paragraph Index: 353

3. A balesetek következményeire vonatkozó mutatók 3.1. A balesetek euróban megadott teljes és vonatkilométerre vonatkoztatott átlagos költsége. Lehetõség szerint a következõ költségeket kell kiszámítani és megadni: – halálesetek és sérülések költségei; – az utasok, a vasúti munkavállalók vagy harmadik felek javaiban bekövetkezett veszteségek és károk megtérítésének költségei; beleértve a környezetet ért károk költségeit is; – a megsérült jármûvek és vasúti berendezések cseréjének vagy javításának költségei; – késések, forgalmi zavarok és a forgalom elterelése által okozott költségek, beleértve a személyzeti többletköltségeket és a jövõbeli bevételkiesést is. Ezekbõl a költségekbõl le kell vonni a harmadik felek, mint például a vasúti átjárókban bekövetkezett balesetekben érintett gépjármû-tulajdonosok által megtérített vagy várhatóan megtérítendõ kártalanítást vagy kompenzációt. A vasúti társaságok biztosítása által fedezett kártalanítást nem kell levonni. 3.2. A baleset következtében a vasutas munkavállalókat vagy a szerzõdéses viszonyban álló vállalkozókat érintõ kiesett munkaórák száma és a vonatkilométerre vonatkoztatott átlaga.

Source: https://magyarkozlony.hu/hivatalos-lapok/4cc25911082a356d49e5c20cfc0b869a3221da7a/dokumentumok/559821288f4220875982ce0ebb78eb0753f36111/letoltes